317 



adhatják meg a fajnak végleges képét, nem fejezhetik be teljesen a faj- 

 fejlődés folyamatát s nem is biztosíthatják a mindenkori életföltéte- 

 lekkel egyensúlyt tartó, czélszerűen alkalmazkodott alak fennmaradását. 

 Mindehhez még egy másik tényező szükséges, de mielőtt ennek taglalá- 

 sába bocsátkoznám, föl kell tárnom az okokat, a melyek miatt a 

 LAMARCK-féle tényezők nem végezhetnek tökéletes munkát. 



Kétségtelen, hogy a midőn a Spalax Ehrenbergi szerteszéledt iva- 

 dékai más vidékeken más táplálékra voltak kénytelenek áttérni s a 

 rágómüvelet megváltozásával az alsó állkapocs szögletnyújtványának, 

 valamint a zápfogak koronájának, gyökereinek és fogmedreinek is szük- 

 ségszerűen meg kellett változniok, az ivadékok sokasága nagyon külön- 

 böző alakban és mértékben váltotta ki a szükséges változásokat, mert 

 szervezetük nagyon különbözőképen reagált a 

 külső ingerekre. 



Ez már csak annak okából sem lehetett máskép, mert : 

 i. az egyes egyének kor és nem szerint különbözők voltak s mert 

 kétségtelen, hogy a még plastikusabb szervezetű ifjú alakok aránylag 

 könnyebben alkalmazkodtak az új követelményekhez, mint az idő- 

 sebbek, vagy az elvénhedtek, — továbbá, mert a hímek erőteljesebb, 

 nagyobb energiájú és szívósabb szervezete huzamosabban tudott a 

 kezdetben mindenesetre kedvezőtlen új hatásoknak ellenállni, mint a 

 nőstényeké ; 



2. az egyes egyénekre beható, már minőségileg sem teljesen egy- 

 forma mechanikai ingerek mennyiségileg is eltérők voltak, úgy hogy 

 már kezdetben is különböző irányban és mértékben módosult alakok- 

 nak kellett létrejönniök, a melyeknek egymástól való eltérése annyival 

 tetemesebb lehetett, mert 



3. a szervezet általános variatiója következtében máris külön- 

 böztek egymástól. 1 



A fentebb jelzett három ok közül a legutóbbit tartom a legfon- 

 tosabbnak, mert épen ez az, a melyen a LAMARCK-féle tényezők mun- 

 kája sokszor hajótörést szenved. 



A minden fajkörben tapasztalható általános variatio oka 

 elsősorban is a szülők csiraplasmájának eltérő 

 alkatában rejlik. Minden egyén csiraplasmája mintegy fog- 

 lalata az egyén összes tulajdonságainak és képességeinek, ámde a 

 csiraplasma alkata mindig az illető egyén akkori testi és lelki állapo- 



1 Méhely Lajos, Adatok az állati szervezet formáló erőinek ismeretéhez ; 

 Állattani Közlem., IV, 1905, p. 183 — 185. 



